مونیکا گیل مور ہیڈ

مونیکا گیل مورہیڈ (پیدائش: 1952) ایک امریکی ریٹائرڈ استاد، مصنفہ اور سیاسی کارکن ہیں۔ وہ 1996، 2000 اور 2016 میں ورکرز ورلڈ پارٹی (WWP) کی صدارتی امیدوار تھیں۔

 سیاسی کیرئیر 
ہائی اسکول کے بعد سے ایک سیاسی کارکن کے طور پر مونیکا مور ہیڈ نے بلیک پینتھر پارٹی کے لیے اخبارات بھی تقسیم کیے اور اس کے بعد 1972 میں ڈبلیو ڈبلیو پی میں شمولیت اختیار کی۔ وہ 1979 میں قومی قیادت میں شامل ہوئیں۔ 1996 میں مور ہیڈ پارٹی کی صدارتی امیدوار تھیں۔ آپ بارہ ریاستوں میں بیلٹ پر نمودار ہوئیں اور انھوں نے تقریباً 29,000 ووٹ حاصل کیے، جو تمام ووٹوں کا 0.3 فیصد تھا۔ یہ ان کی پارٹی کے کسی بھی امیدوار کی اب تک کی بہترین کارکردگی ہے2000 Official Presidential General Election Results۔ Federal Electoral Commission.۔ 2000 میں انھیں 4,795 ووٹ ملے جب وہ صرف فلوریڈا، رہوڈ آئی لینڈ، واشنگٹن اور وسکونسن میں امیدوار تھیں۔ دونوں موقعوں پر ان کی نائب صدر ساتھی گلوریا لاریوا تھیں۔

ان کے دیگر نمایاں کاموں میں نوے کی دہائی میں حقوق نسواں کے لیے آواز اٹھانا ہے۔ 2004 میں مونیکا مور ہیڈ پارٹی کے صدارتی امیدوار جان پارکر کی مہم کی منتظمین میں سے ایک تھیں۔ 2008 کی صدارتی مہم کے دوران میں انھوں نے گرین پارٹی کی امیدوار سنتھیا میک کینی کی حمایت کی۔

 2016 کے صدارتی انتخابات 
8 نومبر 2015 کو مونیکا مور ہیڈ کو ورکرز ورلڈ پارٹی کی 2016 کی صدارتی نامزدگی موصول ہوئی جب 2004 کے بعد پہلی بار  پارٹی نے صدارتی امیدوار کا انتخاب کیا تھا، اس میں ان کے ساتھی لیمونٹ للی تھے۔ مونیکا مور ہیڈ کی نامزدگی کے وقت پارٹی کو کسی بھی ریاست میں بیلٹ تک رسائی حاصل نہیں تھی۔ مونیکا مور ہیڈ نے کیلیفورنیا میں پیس اینڈ فریڈم پارٹی کے صدارتی پرائمری انتخابات میں حصہ لیا اور 1,487 ووٹ حاصل کیے جو ڈالے گئے تمام ووٹوں کا 29.72 فیصد تھا۔ مونیکا مور ہیڈ گلوریا لا ریوا سے ہار گئیں جو اس وقت تک پارٹی فار سوشلزم اینڈ لبریشن کی رکن تھیں جنھوں نے 49.47 فیصد ووٹ لے کر کامیابی حاصل کی۔

 حوالہ جات 

زمرہ:ریاستہائے متحدہ کی خواتین صدارتی امیدوار
زمرہ:ریاستہائے متحدہ کے صدارتی امیدوار، 1996ء
زمرہ:اکیسویں صدی کے امریکی سیاست دان
زمرہ:1952ء کی پیدائشیں
زمرہ:امریکی مصنفات
زمرہ:ریاستہائے متحدہ کے صدارتی امیدوار، 2000ء
زمرہ:بیسویں صدی کے امریکی سیاست دان
زمرہ:اکیسویں صدی کی امریکی خواتین سیاست دان
زمرہ:ریاستہائے متحدہ کے صدارتی امیدوار، 2016ء
زمرہ:امریکی کمیونسٹ
زمرہ:ویکی ڈیٹا سے مختلف مختصر وضاحت
زمرہ:بقید حیات شخصیات